钦定古今图书集成/明伦汇编/氏族典/第178卷 > 田银匠
## 钦定古今图书集成/明伦汇编/氏族典/第178卷 > 田银匠

按《通州志》：银匠，通州人，不知其名。甲申三月，闻流贼
陷京师，怀宗殉社稷，乃自投于水死。君子曰：“此人当
与东湖樵夫并传

北周庾信《纥于弘神道碑》：“公本姓田氏，虞宾在位，基
于揖让之风；凤凰于飞，绍于亲贤之国。论其继世之
功，则狄城有庙；序其移家之治，则长陵有碑。况复高
庙上书，小车而对汉主；聊城祭鸟，长岳而驱燕将。”

《汉书高祖本纪》：“九年冬十一月，徙齐、楚大族昭氏、屈
氏、景氏、怀氏、田氏五姓关中，与利田宅。”

《汉书王莽传》：“始建国元年，莽曰：‘予前在摄时，建郊宫，
定祧庙，立社稷，神祗报况，或光自上，复于下流为乌，
或黄气熏烝，昭燿章明，以著黄虞之烈焉。自黄帝至
于济南伯王，而祖世氏姓有五矣。黄帝二十五子，分
赐厥姓十有二氏。虞帝之先，受姓曰姚，其在陶唐曰
妫，在周曰陈，在齐曰田，在济南曰王。予伏念皇初祖’”
考黄帝，皇始祖考虞帝，以宗祀于明堂，宜序于祖宗
之亲庙。其立祖庙五，亲庙四，后去人，皆配食郊祀。黄
帝以配天，黄后以配地。以新都侯东第为大禖，岁时
以祀。家之所尚，种祀天下。姚、妫、陈、田、王氏凡五姓者，
皆黄、虞苗裔，予之同族也。《书》不云乎：“惇序九族，其令
天下上此五姓名籍于秩宗，皆以为宗室，世世复无
有所与。其元城王氏，勿令相嫁娶，以别族理亲焉。”
韩愈《清边郡王杨燕奇碑》文“公讳燕奇，字燕奇，弘农
华阴人也。拜左金吾卫大将军，员外置，赐勋上柱国。
宝应二年春，诏从仆射田公平刘展，又从下河北。仆
射田公，其母隔于冀州，公独请往迎之，经营贼城，出
入死地，卒致其母。田公”德之，约为父子。故公始姓田
氏，田氏终而后复其族焉。